ᱵᱟᱱᱤ ᱵᱤᱥᱣᱟᱱᱟᱛᱷ

ᱵᱟᱱᱤ ᱵᱤᱥᱣᱟᱱᱟᱛᱷ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱡᱟᱹᱥᱛᱤ ᱠᱟᱭᱛᱮ ᱢᱟᱞᱟᱭᱟᱞᱟᱢ ᱟᱨ ᱛᱮᱞᱩᱜᱩ ᱯᱷᱤᱞᱢ ᱨᱮᱭ ᱧᱮᱞᱚᱜᱼᱟ ᱾ ᱒᱐᱐᱐ ᱨᱮ, ᱵᱟᱱᱤ ᱫᱚ ᱴᱤ. ᱵᱷᱤ. ᱪᱟᱸᱫᱽᱨᱟᱱ ᱫᱟᱨᱟᱭ ᱛᱮ ᱰᱟᱭᱨᱮᱠᱴ ᱥᱩᱥᱟᱱᱱᱟ ᱨᱮ ᱟᱡᱟᱜ ᱯᱟᱨᱯᱷᱳᱨᱢᱮᱱᱥ ᱞᱟᱹᱜᱤᱫ ᱠᱮᱨᱟᱞᱟ ᱥᱴᱮᱴ ᱯᱷᱤᱞᱢ ᱟᱣᱟᱨᱰ ᱯᱷᱚᱨ ᱥᱮᱠᱮᱱᱰ ᱵᱮᱥᱴ ᱮᱠᱴᱨᱮᱥ ᱮ ᱡᱤᱛᱠᱟᱹᱨ ᱞᱮᱱᱟ ᱾ ᱩᱱᱤ ᱫᱚ ᱢᱳᱞᱤᱣᱩᱰ ᱨᱤᱱᱤᱡ "ᱮᱠᱥᱚᱱ ᱠᱩᱭᱤᱱ" ᱢᱮᱱᱛᱮ ᱠᱚ ᱞᱟᱹᱭ ᱠᱮᱫᱮᱭᱟ ᱾ ᱒᱐᱑᱗ ᱨᱮ, ᱩᱱᱤ ᱫᱚ ᱟᱱᱫᱷᱨᱟ ᱯᱨᱚᱫᱮᱥ ᱨᱮ ᱛᱮᱞᱩᱜᱩ ᱫᱮᱥᱚᱢ ᱯᱟᱨᱴᱤ ᱨᱮᱭ ᱥᱮᱞᱮᱫ ᱮᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱵᱟᱱᱤ ᱫᱚ ᱳᱞᱩᱨ, ᱛᱷᱨᱤᱥᱩᱨ ᱨᱮ ᱵᱤᱥᱣᱟᱱᱟᱛᱷᱟᱱ ᱟᱨ ᱜᱤᱨᱤᱡᱟ ᱨᱤᱱ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱢᱩᱫᱽ ᱨᱮ ᱯᱩᱱ ᱟᱱᱟᱜ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱟᱡᱟᱜ ᱥᱠᱩᱞ ᱥᱮᱪᱮᱫ ᱥᱮᱸᱴ ᱨᱟᱯᱷᱟᱭᱮᱞᱥ ᱠᱚᱱᱵᱷᱮᱱᱴ ᱜᱟᱨᱞᱥ ᱦᱟᱭ ᱥᱠᱩᱞ, ᱳᱞᱩᱨ ᱨᱮᱭ ᱠᱚᱨᱟᱣ ᱠᱮᱫᱼᱟ, ᱟᱨ ᱚᱱᱟ ᱛᱟᱭᱚᱢ ᱪᱮᱱᱱᱟᱭ ᱨᱮ ᱾ ᱩᱱᱤ ᱡᱚᱠᱷᱚᱱ ᱑᱓ ᱵᱚᱪᱷᱚᱨ ᱮ ᱛᱟᱦᱮᱸ ᱠᱟᱱᱟ, ᱟᱡ ᱵᱟᱵᱟ ᱮᱥᱴᱨᱳᱞᱳᱡᱤ ᱛᱟᱞᱟ ᱛᱮᱭ ᱵᱷᱟᱹᱵᱤᱥᱭᱟᱛ ᱠᱮᱫᱼᱟ ᱡᱮ ᱩᱱᱤ ᱫᱚ ᱢᱤᱫ ᱮᱠᱴᱟᱨ ᱮ ᱵᱮᱱᱟᱣᱟ, ᱟᱨ ᱩᱱᱤ ᱫᱚ ᱨᱟᱡᱽᱱᱤᱛᱤ ᱨᱮᱦᱚᱸᱭ ᱵᱚᱞᱚᱜᱼᱟ ᱾

ᱠᱮᱨᱤᱭᱟᱨ
ᱩᱱᱤ ᱫᱚ ᱡᱟᱹᱥᱛᱤ ᱠᱟᱭᱛᱮ ᱢᱟᱞᱟᱭᱟᱞᱟᱢ ᱟᱨ ᱛᱮᱞᱩᱜᱩ ᱢᱩᱵᱷᱤ ᱨᱮᱭ ᱧᱮᱞ ᱟᱠᱟᱱᱟ ᱾ ᱩᱱᱤ ᱫᱚ ᱢᱟᱢᱢᱩᱴᱤ ᱥᱟᱶ ᱫᱟ ᱠᱤᱝ ᱨᱮ ᱟᱨ ᱢᱳᱦᱟᱱᱞᱟᱞ ᱥᱟᱶ ᱩᱥᱛᱷᱟᱫ ᱨᱮ ᱟᱨ ᱥᱩᱨᱮᱥ ᱜᱳᱯᱤ ᱥᱟᱶ ᱪᱤᱱᱛᱟᱢᱟᱱᱤ ᱠᱳᱞᱟᱠᱮᱥ ᱨᱮ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱫᱚ ᱠᱟᱱᱱᱟᱰᱟ ᱟᱨ ᱛᱟᱢᱤᱞ ᱢᱩᱵᱷᱤ ᱨᱮᱦᱚᱸᱭ ᱧᱮᱞ ᱟᱠᱟᱱᱟ ᱾ ᱩᱱᱤ ᱫᱚ ᱮᱛᱚᱢ ᱵᱷᱟᱨᱚᱛ ᱨᱮ ᱟᱡᱟᱜ ᱚᱠᱛᱚ ᱨᱤᱱ ᱢᱟᱨᱟᱝ ᱥᱴᱟᱨ ᱢᱩᱫᱽ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱴᱳᱞᱤᱣᱩᱰ ᱢᱩᱵᱷᱤ ᱜᱷᱟᱨᱟᱱᱟ ᱢᱳᱜᱩᱰᱩ ᱴᱳᱞᱤᱣᱩᱰ ᱥᱩᱯᱟᱨᱥᱴᱟᱨ, ᱪᱤᱨᱟᱱᱡᱤᱵᱷᱤ ᱥᱟᱶ ᱟᱹᱰᱤ ᱜᱮ ᱦᱤᱴ ᱞᱮᱱᱟ ᱾ ᱵᱟᱱᱤ ᱫᱚ ᱡᱩᱝ ᱟᱨ ᱵᱷᱤᱥᱢᱟ ᱨᱮ ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱤ ᱥᱟᱶ ᱵᱟᱨᱭᱟ ᱦᱤᱱᱫᱤ ᱯᱷᱤᱞᱢ ᱨᱮᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾

ᱯᱟᱨᱥᱟᱞ ᱡᱤᱭᱚᱱ
ᱵᱟᱵᱩᱨᱟᱡᱽ ᱥᱟᱶ ᱟᱭᱢᱟ ᱜᱟᱱ ᱯᱷᱤᱞᱢ ᱨᱮ ᱠᱟᱹᱢᱤ ᱚᱠᱛᱚ ᱨᱮ, ᱩᱱᱤ ᱫᱚ ᱩᱱᱤ ᱥᱟᱶ ᱮ ᱫᱩᱞᱟᱹᱲ ᱮᱱᱟ ᱾ ᱱᱩᱠᱤᱱ ᱡᱩᱨᱤ ᱫᱚ ᱒᱐᱐᱒ ᱨᱮ ᱠᱤᱱ ᱵᱟᱯᱞᱟ ᱮᱱᱟ ᱟᱨ ᱩᱱᱠᱤᱱ ᱨᱤᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾